**AKNĪSTES VIDUSSKOLA (LV) UN JODUPE ĢIMNĀZIJA (LT)**

**E-TWINNING PROJEKTA „MANAS U TAVAS VALSTS TRADICIONĀLIE ĒDIENI”**

**NOLIKUMS**

**I Mērķis un uzdevumi**

**Mērķis:** attīstīt valodas un komunikācijas prasmes skolēnu dzimtajā valodā, angļu valodā un partnervalsts valodā, radoši pētot savas un partnervalsts kultūras aspektus un izmantojot informācijas tehnoloģijas.

**Uzdevumi:**

1. Iepazīties ar partnerskolas skolēniem, izveidojot savu profilu e-Twinning vidē un ievietojot informāciju par sevi;
2. Izveidot aptaujas anketu vecākiem ar mērķi noskaidrot viņu viedokli par e-Twinning un abu dalībvalstu tradicionālajiem ēdieniem;
3. Izvēlēties vienu no savas valsts tradicionālajiem ēdieniem un uzrakstīt tā recepti angļu valodā, lai nosūtītu partnerskolai;
4. Apkopot informāciju par partnervalsts tradicionālajiem ēdieniem un izveidot elektronisko recepšu grāmatu;
5. Gatavot vienu no partnervalsts tradicionālajiem ēdieniem, filmējot gatavošanas procesu un izveidojot video filmiņu;
6. Piedalīties izglītojošā un radošā aktivitātē Jodupes cepumu fabrikā;
7. Organizēt noslēguma pasākumu Aknīstes vidusskolā ar skolēnu, skolotāju un vecāku piedalīšanos;
8. Apkopot rezultātus un izdarīt secinājumus.

**II Dalībnieki**

Desmit Aknīstes vidusskolas un vienpadsmit Jodupes ģimnāzijas 6.klašu skolēni, viņu vecāki, Aknīstes vidusskolas angļu valodas skolotāja Inga Elksne, informātikas skolotāja Līga Mažeika un Jodupes ģimnāzijas angļu valodas skolotāja Loreta Michailovienė.

**III Laiks, saturs un izvērtēšana**

Projekts norisināsies laika posmā no 2017.gada februāra līdz aprīlim

**Projekta programma**:

**Februāris:** reģistrēšanās e-Twinning portālā. Iepazīšanās, informācijas augšupielādēšana, video uzņemšana, sazināšanās elektroniski. Skolotāju tikšanās organizatorisku jautājumu risināšanai.

**Marts:** aptaujas anketa vecākiem, informācijas iegūšanas par savas un partnervalsts tradicionālajiem ēdieniem, recepšu elketroniskās grāmatas izveidošana, viena ēdiena gatavošana un procesa filmēšana.

**Aprīlis:** izglītojoša nodarbība skolēniem Jodupes ceptuvē L.Sadauskienės bakery un noslēguma pasākums Aknīstes vidusskolā.